b'\n_START_ARTICLE_\nXQuery\n_START_PARAGRAPH_\nXQuery ir vaic\xc4\x81jumu valoda, kura tika izstr\xc4\x81d\xc4\x81ta, lai apstr\xc4\x81d\xc4\x81tu datus XML form\xc4\x81t\xc4\x81. XQuery izmanto XML k\xc4\x81 savu datu modeli._NEWLINE_XQuery 1.0 izstr\xc4\x81d\xc4\x81ja W3C organiz\xc4\x81cijas darba grupa "XML Query". 2005. gada 3. novembr\xc4\xab XQuery 1.0 sa\xc5\x86\xc4\x93ma W3C Candidate Recommendation, bet 2007. gada 23. janv\xc4\x81r\xc4\xab XQuery 1.0 sa\xc5\x86\xc4\x93ma ofici\xc4\x81las rekomend\xc4\x81cijas statusu (W3C Recommendation). XQuery 1.0 neiek\xc4\xbcauj iesp\xc4\x93ju atsvaidzin\xc4\x81t XML dokumentus vai datub\xc4\x81zes; tam ar\xc4\xabdzan tr\xc5\xabkst pilnteksta mekl\xc4\x93\xc5\xa1anas funkcija.\n_START_SECTION_\nFunkcijas\n_START_PARAGRAPH_\nXQuery sp\xc4\x93j \xe2\x80\x9eizvilkt\xe2\x80\x9d un manipul\xc4\x93t ar datiem no XML tipa dokumentiem vai jebkura cita veida datu avota, kuru ir iesp\xc4\x93jams apl\xc5\xabkot k\xc4\x81 XML failu. Piem\xc4\x93ram, rel\xc4\x81ciju datub\xc4\x81zes vai Microsoft Office dokumenti. XQuery izmanto XPath izteikuma sintaksi, lai adres\xc4\x93tu uz vajadz\xc4\xabgaj\xc4\x81m XML dokumenta da\xc4\xbc\xc4\x81m. Valodas sintakse at\xc4\xbcauj pat izveidot jaunus XML dokumentus. Valoda ir b\xc4\x81z\xc4\x93ta uz \xe2\x80\x9esazarojuma\xe2\x80\x9d strukt\xc5\xabras modeli, kura satur inform\xc4\x81ciju par XML dokumentu, ieskaitot da\xc5\xbe\xc4\x81da veida \xe2\x80\x9esazarojumus\xe2\x80\x9d: dokumenta, elementu, atrib\xc5\xabtu, teksta, koment\xc4\x81ru, k\xc4\x81 ar\xc4\xab darb\xc4\xabbas instrukcijas sazarojumus.'